रेहान वाड्रा की फोटो एग्जीबिशन, मां प्रियंका वाड्रा ने दी जानकारी
प्रियंका गांधी और राबर्ट वाड्रा के बेटे रेहान राजीव वाड्रा ने राजधानी दिल्ली में अपनी फोटोग्राफी पर पहला एक्जीबिशन लगाया है। साथ ही रेहान ने "डार्क पर्सेप्शन" नाम की अपनी तस्वीरों की किताब को भी लॉन्च किया है।
नई दिल्ली। प्रियंका गांधी और राबर्ट वाड्रा के बेटे रेहान राजीव वाड्रा ने राजधानी दिल्ली में अपनी फोटोग्राफी पर पहला एक्जीबिशन लगाया है। साथ ही रेहान ने "डार्क पर्सेप्शन" नाम की अपनी तस्वीरों की किताब को भी लॉन्च किया है। रेहान राजीव वाड्रा की फोटोग्राफी पर पहला एक्जीबिशन बीकानेर हाउस, नई दिल्ली में लगा हुआ है। बेटे रेहान की एक्जीबिशन पर पहुंची प्रियंका गांधी ने भी हौंसला बढ़ाया। प्रियंका गांधी ने अपने एक ट्वीट में लिखा 'अपने रास्ते को खोजने और अपने लक्ष्यों के लिए कड़ी मेहनत करने के लिए मेरे लड़के पर गर्व है। उसकी पहली प्रदर्शनी, 'डार्क परसेप्शन: एन एक्सपोज़िशन ऑफ़ लाइट, स्पेस एंड टाइम', वर्तमान में बीकानेर हाउस, नई दिल्ली में है।'मीडिया रिपोर्ट के मुताबिक, इस मौके पर रेहान राजीव वाड्रा ने कहा कि मां प्रियंका गांधी वाड्रा, पिता राबर्ट वाड्रा और मामा राहुल गांधी ने हमेशा उन्हें फोटोग्राफी के लिए प्रोत्साहित किया। रेहान ने बताया कि उनके मामा राहुल गांधी ने इस एक्जीबिशन को लगाने में उनका बड़ा साथ दिया और इसमें उनकी सबसे ज्यादा मदद की। रेहान ने कहा, "फोटोग्राफी का शौक मुझे बचपन से था, मां को भी फोटोग्राफी काफी पसंद है और बचपन में जंगलों में मैं काफी फोटोग्राफी किया करता था। बाद में जब मैं देहरादून के दून स्कूल पढ़ाई के लिए गया तब स्कूल में ही और साथ ही स्ट्रीट फोटोग्राफी किया करता था।" रेहान ने बताया कि साल 2017 में एक खेल के दौरान उन्हें चोट लग गई थी जिसके बाद कुछ समय तक रैहान फोटोग्राफी नहीं कर पाए थे।जब रेहान ने नए साल पर लिया रिजोल्यूशन20 साल के रेहान ने बताया कि "साल 2019 में लंदन में स्कूल में पढ़ते वक्त मैं खुद अपने पांव पर खड़ा होना चाहता था और मां-बाप से पैसे ना लेकर अपने खर्चे के पैसे खुद कमाना चाहता था। तब मैंने नए साल का रिजोल्यूशन लिया और फैसला किया प्रोफेशनल फोटोग्राफी शुरू करने का और तस्वीरें खींचनी शुरू की। उस समय मैं लंदन में बस दिन में दो सैडविचेज ही खाया करता था। रेहान का कहना है कि "मैं चाहता था विषय ऐसा हो जो लोगों को छुए, डार्क पर्सेप्शन मेरे कलात्मक जुनून का ही नतीजा है। मैं मानता हूं डार्कनेस ही स्वतंत्रता है और पर्सेप्शन या अनुभूति एक कैद। रेहान फिलहाल अपनी पढ़ाई के साथ-साथ कुछ कंपनियों के सोशल मीडिया को संभालते हैं और उनकी तस्वीरें उनके वेबसाइट raihanrvadra.com पर बिक्री के लिए उपलब्ध हैं।